Landets såkaldte publicistiske fyrtårn svigter læserne og egen saglighed i omtalen af en ny ligestillingsrapport. Det er selvfølgelig dejligt, at World Economic Forum konkluderer, at lande som Rwanda, Burundi, Namibia og Sydafrika ligger foran Danmark i forhold til ligestilling.

Det udstiller samtidig en række metodisk dybt problematiske forhold, som Politiken i sin iver efter at tale problemstillingen op glemmer at informere læseren om.

Under overskriften ’Drømmer du om ligestilling? Så bor du i det forkerte land’, omtaler Politiken en ny rapport fra World Economic Forum. Danmark falder ifølge undersøgelsen en række pladser tilbage til en placering som nr. 19. i verden.